羅拔圖卡路士

羅拔圖卡路士係巴西足球員，曾經贏過2002年FIFA世界盃冠軍。

卡路士好早就出咗名，1995年佢喺意甲打國際米蘭，但只打咗兩年，1997年佢轉咗去西甲嘅皇家馬德里，一打就打咗十一年。佢喺皇馬好出名，贏過三屆歐洲聯賽冠軍盃，咁樣嘅成績對皇馬嚟講已經好威，因為皇馬曾經喺1950年代連贏五屆歐冠盃，之後一段時間，幾乎一屆都冇贏到。

佢以前打前鋒，後嚟轉打後衛，以射罰球出名，幾乎每射必入。之但身為後衛，佢經常攻多過守，因此成日俾人批評佢冇防守意識。

卡路士早喺1992年已經打巴西國家隊，最好成績係2002年FIFA世界盃冠軍。嗰年佢重贏埋歐洲聯賽冠軍盃，但係淨係獲得世界足球先生提名，所以嗰陣時就引嚟咗爭議。

卡路士喺2006年退出巴西國家隊。2007年佢離開皇馬，去咗土耳其嘅費倫巴治，2010年去咗巴西嘅哥連泰斯，2011年再轉會俄羅斯嘅安治。

獎項 
 歐洲聯賽冠軍盃：1998、2000、2002
 世界盃：2002

巴西足球員
巴西黑人
國際米蘭球員
皇家馬德里球員
哥連泰斯球員